User:Audina sleeva dsouza/sandbox

ಸ್ವ ಪರಿಚಯ ಹೆಸರು ಆಡೀನಾ ಸ್ಲೀನಾ ಡಿಸೋಜ. ನಾನು ಸೈಂಟ್ ಅಲೋಶಿಯಸ್ ಕಾಲೇಜಿನಲ್ಲಿ ಪ್ರಥಮ ಬಿ.ಎಸ್ ಸಿ ವ್ಯಾಸಂಗ ಮಾಡುತ್ತಿದ್ದೇನೆ. ನನ್ನ ಊರು ಮಡಿಕೇರಿ, ಕರ್ನಾಟಕದ ಕಾಶ್ಮೀರ ಕೊಡಗಿನ ಹೃದಯಾಂತರಾಳದಲ್ಲಿರುವ ಮಡಿಕೇರಿ ತನ್ನ ಪ್ರಕೃತಿ ಸೌಂದರ್ಯ ಹಾಗೂ ಅನೇಕ ಪ್ರವಾಸಿ ಸ್ಥಳಗಳಿಗೆ ಪ್ರಸಿದ್ಧಿಯಾಗಿದೆ. ನಾನು ನನ್ನ ಪ್ರಾಥಮಿಕ ಶಿಕ್ಷಣ ಪೌಢಶಾಲೆ ಹಾಗೂ ಪಿಯುಸಿ ವ್ಯಾಸಂಗವನ್ನು ಮಡಿಕೇರಿಯ ಸಂತ ಮೈಕಲರ ಶಾಲೆಯಲ್ಲಿ ಪೂರ್ಣಗೊಳಿಸಿದೆ. ಮಂಜಿನ ನಗರಿ ಮಡಿಕೇರಿಯ ಎತರವಾದ ಬೆಟ್ಟದ ಮೇಲೆ ನಮ್ಮ ಶಾಲೆಯಿದೆ. ನಮ್ಮ ಶಾಲೆಯು ವಿದ್ಯಾದೇಗುಲವಾಗಿದ್ದು, ಅನೇಕ ವಿದ್ಯಾರ್ಥಿಗಳಿಗೆ ಬೆಳಕಿನ ಹಾದಿ ತೋರಿದೆ. ಸಾಕ್ಷಾತ್ ವಿದ್ಯಾದೇವತೆಯಾದ ಸರಸ್ವತಿ ನಮ್ಮ ಶಾಲೆಯಲ್ಲಿ ನೆಲೆಸಿದ್ದಾಳೆ ಎಂದು ಭಾಸವಾಗುತ್ತದೆ. ಕಳೆದ ೧೪ ವರ್ಷಗಳಿಂದ ನಾನು ಆ ಶಾಲೆಯಲ್ಲಿ ವ್ಯಾಸಂಗ ಮಾಡುತ್ತಿದ್ದು, ಜೀವನದ ಅನೇಕ ಪಾಠಗಳನ್ನು ನಾನಲ್ಲಿ ಕಲಿತೆನು. ಅಲ್ಲಿ ಕಳೆದ ದಿನಗಳು ಬದುಕಿನ ನವಿರಾದ ಕ್ಷಣಗಳು. ನೋವಿನ ಕಣ್ಣೀರು, ಹಾಸ್ಯದ ನಗು, ಮನಗೆದ್ದ ಸ್ನೇಹಿತರು, ತಿದ್ದಿ ತೀಡಿದ ಗುರುಗಳು ಈ ಎಲ್ಲಾ ನೆನಪಿನ ಬುತ್ತಿಯನ್ನು ಹೊತ್ತು ಇಂದು ನಾನು ಸೈಂಟ್ ಅಲೋಶಿಯಸ್ ಕಾಲೇಜಿನ ಮೆಟ್ಟಿಲನ್ನು ಹತ್ತಿದ್ದೇನೆ. ನನಗೆ ಹವ್ಯಾಸಗಳಾವುದಿಲ್ಲ. ನಾನು ಸೈಂಟ್ ಅಲೋಶಿಯಸ್ ಕಾಲೇಜಿನಲ್ಲಿ ನನ್ನ ವಿದ್ಯಾಭ್ಯಾಸವನ್ನು ಉತ್ತಮ ರೀತಿಯಲ್ಲಿ ಮುಗಿಸುತ್ತೇನೆಂದು ಆಶಿಸುತ್ತೇನೆ.